**Bókaháza Községi Önkormányzat**

**Polgármesterétől**

**Előterjesztés: Bókaháza Községi Önkormányzat 2020. évi költségvetéséhez, a Képviselő-testület 2020. március ….-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2020. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 72.986.521 Ft.

**Bevételek alakulása:**

Önkormányzatok normatív állami hozzájárulása jogcímen 24.629.499 Ft került meghatározásra a költségvetési törvény 2.számú melléklete alapján. 2018. január 1. napjától az önkormányzat rendelkezik a falugondnoki szolgálat működési engedélyével, ezért a normatívák közt is megjelent a jogcím finanszírozása 4.250.000 Ft-tal.

Működési célú támogatások az állami alapoktól soron 10.963.898 Ft, a jelenleg élő szerződések alapján, valamint a folyamatban lévő igénylés szerint a közfoglalkoztatás támogatásához megtervezett összeg.

Az egyéb felhalmozási célú támogatások elkülönített állami pénzalapok soron 4.999.200 Ft került megtervezésre az EFOP pályázat keretében elnyert támogatásból.

Helyi adó bevételeinket is a 2019. évi teljesítési szinthez közelítve alakítottuk, mely szerint a magánszemélyek kommunális adója 1.900.000 Ft, iparűzési adó 700.000 Ft, idegenforgalmi adó 10.000 Ft és a talajterhelési díj bevételünk 100.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 650.000 Ft.

Készletértékesítés ellenértéke soron megtervezésre került 200.000 Ft, a közmunka programban megtermelt, majd értékesített termények eladásából.

Szolgáltatási díjaknál a temetői létesítményhez kapcsolódó bevételek, sírhely, hűtési díj, helyiségek bérbeadásából származó bevételek szerepelnek 800.000 Ft-os nagyságrendben.

Egyéb tárgyi eszközök értékesítése soron lett megtervezve a falugondnoki autó értékesítéséből származó bevétel, amely 2.500.000 Ft.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Előző évi pénzmaradvány 24.087.964 Ft.

**Kiadások alakulása:**

Működési kiadásokra 42.066.719 Ft került megtervezésre:

ezen belül a személyi juttatásokra 13.072.365 Ft, a munkaadót terhelő járulékokra 1.876.797 Ft, a dologi kiadásokra 19.116.196 Ft, szociális célú támogatásokra 5.010.000 Ft, támogatásértékű működési kiadásokra 2.841.361 Ft, működési célú egyéb támogatásokra 150.000 Ft.

Tartalék előirányzata a 2020. évi költségvetési tervezetben 12.079.570 Ft.

Az működési kiadás közt került megtervezésre az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja.

A köztisztasági tevékenységnél megtervezett használati díj összege.

Szociális célú támogatások előirányzata, a művelődési intézmény tervezett kiadásaira az előirányzat.

A felújítási és beruházási kiadásokra 18.840.232Ft került tervezésre, a feladatok külön táblázatban kerültek nevesítésre.

Kérem a Képviselő-testületet, hogy a 2020. évi költségvetés tervezéséről szóló előterjesztésemet megvitatni szíveskedjenek.

**Bókaháza, 2020. február 26.**

 **Lóth Eszter**

 **polgármester**